open-index/open-wikipedia-markdown huggingface dataset:
சேச யோகியார் ஞான ஏற்றம்

**சேச யோகியார் ஞான ஏற்றம்** என்பது சித்தர் பாடல்கள் நூல் தொகுப்பில் 13-வது நூலாக அமைந்துள்ளது.  இதில் 139 அடிகள் உள்ளன. இயற்றியவர் சேஷ யோகியார். 

உழவர் பாடும் பாட்டில் எண்ணிக்கை மட்டுமே வரும்.  
இவரது பாடல்களில் ஞானக் கருத்துக்கள் இடம்பெற்றுள்ளன.
அதனால் இதற்கு ஞான ஏற்றம் என்று பெயர் சூட்டப்பட்டுள்ளது. 

ஏற்றத்தில் நீர் இறைக்கும்போது களைப்பு தோன்றாமல் இருக்கப் பாடும் பாட்டு ஏற்றப் பாட்டு. 
இதில் எத்தனையாவது சால் இறைக்கிறோம் என்னும் எண்ணிக்கையும் அடியாக வரும். 

## எடுத்துக்காட்டு
200 px|thumb|right|கரு மையம்
:பிள்ளையாரும் வாரி
:பிள்ளையாரும் அங்கே
:பெருத்த மூலாதாரம்
:சிறுத்த இதழ் நாலாம்
:உரைத்த கம்பம் ஆகி 
:ஓங்கி உச்சி தொட்டுத்
:தாங்கியதன் கீழாய்த்
:தான் இரண்டதாகித்
:தங்கி வாயு ஆனால்
:அங்குமே கடந்து 
:சங்கிலி பிளந்து
:சமத்த வாயு ஆனால்
:இங்கிது உரைத்தே
:இரண்டுடனே வாரி

நம் உடல் உணர்வுகளின் மூலாதாரம் பிள்ளையார். அந்தப் பிள்ளையாராகிய மூலாதாரமே நமக்கு வருவாய். அது நான்கு இதழ்களைக் கொண்ட தாமரை. அதில் உச்சி வரையில் ஓங்கியிருக்கும் ஒரு கம்பம். கீழே காற்று உந்துவதால் மூலாதார ஆற்றல் இரண்டாகப் பிரிந்து செல்லும். பிரிந்து செல்வது சங்கிலி போல் இருக்கும். 
இனி இரண்டாவது செயல்
இப்படி இதன் ஞானம் விரிந்து செல்கிறது 

மூலாதாரம் என்பது கருமையம். கரு உண்டாகும் மையமே கருமையம்.

## மேற்கோள்

பகுப்பு:சித்தர்கள் எழுதிய நூல்கள்
பகுப்பு:சித்தர் பாடல்கள்
வலோதிமிர் செலேன்சுக்கி

**வலோதிமிர் அலெக்சாந்திரவிச் செலேன்சுக்கி** (*Volodymyr Oleksandrovych Zelenskyy*; ; பிறப்பு: 25 சனவரி 1978) உக்ரைனிய நடிகரும், அரசியல்வாதியும் ஆவார். இவர் 2019 மே 20 முதல் உக்ரைனின் 6-ஆவது அரசுத்தலைவராகப் பதவியில் உள்ளார்.

செலேன்சுக்கி கீவ் தேசிய பொருளியல் பல்கலைக்கழகத்தில் பயின்று சட்டத் துறையில் பட்டம் பெற்றவர். திரைப்படத்துறையில் சேர்ந்து *குவார்த்தால் 95* என்ற திரைப்படத் தயாரிப்பு நிறுவனம் ஒன்றை ஆரம்பித்து, திரைப்படங்கள் தயாரித்தது மட்டுமல்லாமல், அவற்றில் நகைச்சுவை நடிகராகவும் நடித்துப் பிரபலமானார். இவர் நடிப்பிலும் தயாரிப்பிலும் 2015 முதல் 2019 வரை ஒளிபரப்பான *மக்கள் சேவகன்* என்ற தொலைக்காட்சி நகைச்சுவை தொடர் நிகழ்ச்சி மக்களிடையே பெரும் வரவேற்பைப் பெற்றது. இதில் செலேன்சுக்கி உக்ரைன் அரசுத்தலைவராக நடித்திருந்தார்.

குவார்த்தால் 95 நிறுவன ஊழியர்களால் "மக்கள் சேவகன்" என்ற அரசியல் கட்சி 2018 மார்ச்சில் ஆரம்பிக்கப்பட்டது. 2019 அரசுத்தலைவர் தேர்தலில் தான் போட்டியிடப் போவதாக செலேன்சுக்கி 2018 திசம்பர் 31 அன்று அறிவித்தார். செலேன்சுக்கி இரண்டாம் கட்ட வாக்கெடுப்பில் 73.2% வாக்குகள் பெற்று அரசுத்தலைவர் பெத்ரோ பொரொசென்கோவைத் தோற்கடித்தார்.

ஒரு மக்கள்மயப் படுத்தப்பட்டவராக அடையாளம் காணப்பட்ட செலேன்சுக்கியின் சாதனைகளாக, அரசுத்தலைவராகப் பதவியேற்றதும் நாடாளுமன்றத்தைக் கலைத்து சட்டமன்றத் தேர்தலில் பெருவெற்றி பெற்றது, கோவிட்-19 தொற்றுநோய் மற்றும் அடுத்தடுத்த பொருளாதார மந்தநிலையை திறம்பட நிர்வகித்தமை, ஊழலைக் கையாண்டமை ஆகியவை அடங்கும். அண்மைய ஆண்டுகளில், செலேன்சுக்கியின் அரசாங்கம் ஒரு சர்வாதிகாரத் திருப்பத்தை எடுத்துள்ளதாக விமர்சகர்கள் கூறுகின்றனர்.

2021 நவம்பர் 26 இல், உக்ரைனிய மற்றும் உருசியக் குழு ஒன்று தமது அரசாங்கத்திற்கு எதிராக திசம்பர் மாதத்தில் ஆட்சிக் கவிழ்ப்பு ஒன்றை நிகழ்த்தவிருப்பதாக செலேன்சுக்கி அறிவித்திருந்தார். ஆயினும், உக்ரைனியத் தொழிலதிபர் ரினாட் அகமேத்தொவுக்கு எதிராக மக்கள் ஆதரவைத் திரட்ட அரசுத்தலைவர் பொதுமக்களைத் தவறாக வழிநடத்துகிறார் என்று அவரது எதிர்ப்பாளர்கள் வாதிடுகின்றனர்.

## மேற்கோள்கள்

## வெளி இணைப்புகள்

* Kvartal 95 
* 
* 
* Ze Time: Vladimir Zelensky. Who is he? by Frida Lensky

பகுப்பு:1978 பிறப்புகள்
பகுப்பு:வாழும் மக்கள்
பகுப்பு:உக்ரைனிய நடிகர்கள்
பகுப்பு:உக்ரைனிய அரசியல்வாதிகள்
பகுப்பு:உக்ரைனிய அரசுத்தலைவர்கள்
மகேஷ் காத்தி

**மகேஷ் காத்தி** (*Mahesh Kathi*) தெலுங்குத் திரைப்படத்துறையில் சர்ச்சைக்குரிய திரைப்பட விமர்சகர் மற்றும் நடிகர் ஆவார். அவர் ரியாலிட்டி தெலுங்கு நிகழ்ச்சியான *பிக் பாஸில்* தோன்றினார். அவர் ஹைதராபாத் மத்திய பல்கலைக்கழகத்தில் திரைப்படக் கோட்பாட்டைப் படித்தார். யுனிசெப், உலக வங்கி, குழந்தைகள் மற்றும் கிளின்டன் அறக்கட்டளை ஆகியவற்றோடு பணியாற்றிய ஒரு தகவல் தொடர்பு பட்டதாரி ஆவார்.ஜூன் 26 அன்று சாலை விபத்திற்குப் பிறகு சென்னை அப்பல்லோ மருத்துவமனையில் சிகிச்சை பெற்று வந்த அவர் 10 ஜூலை 2021 அன்று இறந்தார்.
 
## தொழில்
மகேஷ் அடிப்படையில், *ஈதாரி வருஷம்* என்ற படத்தின் மூலம் தனது திரை வாழ்க்கையைத் தொடங்கினார். இது தேவர கொண்டா பாலகங்காதர திலக்கின் கதையான "ஊறு சிவுறு இல்லு" என்று தெலுங்கு மொழியில் வெளிவந்த முதல் நிதியுதவி பெற்று எடுக்கப்பட்ட குரும்படமாகும். *ஆஸ்கார்* நூலகத்தின் நிரந்தர சேகரிப்பில் பாதுகாக்கப்படும் முதல் தெலுங்கு படம் மற்றும் *2014 சிறந்த திரைப்படத்திற்கான அகாடமி* விருதுகள் பெற்ற முதல் தெலுங்குத் திரைப்படமான "மினுகுறிலு என்ற படத்தின் திரைப்படத்தின் இணை எழுத்தாளராகவும் இவர் பணியாற்றினார். மேலும் தெலுங்கு சேனல் 10TV க்கான அவரது திரைப்பட விமர்சனம் சர்ச்சைக்குள்ளானது.

2015இல் வெளிவந்த காதலும் நகைச்சுவையும் கொண்ட *பெசரத்து* எனற தனது அடுத்த படத்தில், அவர் ராம்கோபால் வர்மாவால் பிரபலமான ஒரு ஒளிப்பதிவு தொழில்நுட்பத்தைப் பயன்படுத்தினார். மேலும் இவர் *ஹிருதய கலேயம்* படத்தில் ஒரு சிறிய பாத்திரத்தில் நடித்துள்ளார். ஆகஸ்ட் 2017 வரை ஒளிப்பரப்பான, ஸ்டார் மா தொலைக்காட்சியில் ஜூனியர் என்.டி.ஆர் ஆல் தொகுத்து வழங்கப்பட்ட தெலுங்கு ரியாலிட்டி நிகழ்ச்சியான *பிக் பாஸின்* பருவம் 1 இல் தோன்றினார்  

அவருடைய சமீபத்திய திரைப்படமான, *ஈகிஸ் தராஜுவுலு,* மூலம் குழந்தைகள் மத்தியில் அறிவியல் மனப்பான்மையை வளர்ப்பதற்கான அவசியத்தை வலியுறுத்துகிறார். அவர் ராமர் மற்றும் சீதாவுக்கு எதிரான அவதூறான கருத்துக்களைக் கூறியதற்காக 2018 ஜூலையில் தெலங்காணா]] காவல்துறையினரால் ஆறு மாத காலம் ஐதராபாத்திற்குள் நுழைவதற்குத் தடை விதிக்கப்பட்டார்.

## பவன் கல்யாண் ரசிகர்களுடன் சேர்ந்து பேசுங்கள்
ஒரு தொலைக்காட்சி நிகழ்ச்சியில் நடிகர் பவன் கல்யாண் என்பவருக்கு எதிராக குற்றம் சாட்டி கருத்துக்களைக் கூறியதால் அவரது ரசிகர்களுடன் ஒரு நீண்ட போரைக் கொண்டிருந்தார்.

**IBomma தெலுங்குத் திரைப்படங்கள்**

## திரைப்பட வரலாறு
### Films

### தொலைக்காட்சி

## குறிப்புகள்

## வெளி இணைப்புகள்
*
*
*

பகுப்பு:1976 பிறப்புகள்
பகுப்பு:வாழும் மக்கள்
ஸ்ரீலேக்கா பேரின்பகுமார்

**ஸ்ரீலேக்கா பேரின்பகுமார்** ஈழத்தில்  குறிப்பிடத்தக்க சிறுகதை எழுத்தாளர்களுள் ஒருவராவார்.  கவிதை, சிறுகதை, சிறுவர் இலக்கியம், நாடக இலக்கியம், நாவல் எழுதுவதென பன்முகத் திறமைகளைக்கொண்டவர். 

## வாழ்க்கைக் குறிப்பு
யாழ்ப்பாணம் சுன்னாகத்தில் தர்மலிங்கம் லோகேஸ்வரி தம்பதிகளுக்கு மகளாக 14.05.1977 இல் பிறந்தார். தனது ஆரம்பக் கல்வியை சுன்னாகம் மயிலணி சைவ மகாவித்தியாலயத்திலும், இடைநிலை, உயர்கல்வியை தெல்லிப்பழை யூனியன் கல்லூரியிலும் பெற்றார். யாழ்ப்பணப் பல்கலைக்கழகத்தில் கலை (சிறப்பு) மாணிப் பட்டத்தை பெற்றதோடு  தேசிய கல்வி நிறுவகத்தின் கல்வியியல் டிப்ளோமா கற்கைநெறியிலும் தேறியுள்ளார். ஆசிரியராக கடமையாற்றும் இவரது துணைவர் பாடசாலை அதிபர் பேரின்பகுமார்.

## கலை இலக்கிய பணி
பாடசாலையில் கல்வி கற்கும் காலத்திலிருந்தே எழுத்தாற்றல் பெற்ற இவர் அக்காலத்திலேயே எழுத‍த்தொடங்கினார். கவிதை, சிறுகதை, சிறுவர் இலக்கியம், நாடக எழுத்துரு, நாவல் என்ற அனைத்துத் தளங்களிலும் தடம் பதித்துள்ளார். இவரது எழுத்துகளுக்கு தாயகம், கலைமுகம் சஞ்சிகைகளும் வலம்புரி பத்திரிகையும் களம் அமைத்துக் கொடுத்தன. இவரது ஆக்க இலக்கியங்களின் கருப்பொருள் சமூக நோக்கோடு அமைந்த‍தோடு அவரால் வார்க்கப்படும் பாத்திரங்கள் நாளாந்த வாழ்வோட்டத்தில் தினம் சந்திக்கும் பாத்திரங்களாக இருக்கின்றன. 
தேசிய கலை இலக்கியப் பேரவையின் உறுப்பினரான ஸ்ரீலேக்கா பேரின்பகுமார் சிறுகதைகள் மட்டுமன்றி கவிதைகளையும் எழுதியுள்ளதோடு பேரவையின் கவியரங்கமான *நிற்க அதற்குத் தக* கவியரங்கில் பங்குபற்றினார்.அவரது சில கவிதைகள் 'தாயகம்' இதழில் பிரசுரமாகியுள்ளன.
நாடக அரங்க‍க் கல்லூரியில் இணைந்து குழந்தை ம. சண்முகலிங்கத்தின் *அன்ரிக்கனி* நாடகத்தில் முதன்மைப் பாத்திரத்தில் சிறப்பாக நடித்து நாடக ஆர்வலரின் பாராட்டைப் பெற்றதோடு மூத்த நாடக கலைஞர்களின் வாழ்த்தையும் பெற்றவர். செம்முக ஆற்றுகை குழுவின் குழந்தை ம. சண்முகலிங்கத்தின் *அன்பமுதூறும் அயலார்* நாடகத்திலும் முக்கிய பாத்திரத்தில் நடித்தும் தனது நடிப்பாற்றலை வெளிப்படுத்தியுள்ளார்.
இதுவரை *வேப்பம்குச்சி* (சிறுகதைத் தொகுப்பு), *கிண்கிணிநாதங்கள்* (சிறுவர் நாடகங்கள்), *தூரத்து மழையும் இங்கு சாரல் அடிக்கும்* (சிறுகதைத் தொகுப்பு)-2017, *மயில் இறகு* (சிறுவர் இலக்கியம்), *கண்மணியே கவி பாடு* (சிறுவர் பாடல்கள்), *கிணற்றங்கரை* (நாடக எழுத்துருக்கள்) ஆகிய நூல்கள் வெளிவந்துள்ளன.
## பெற்ற பரிசுகள், விருதுகள்
*   தேசிய கலை இலக்கியப் பேரவை வெளியீடாக வந்துள்ள *கிணற்றங்கரை* நாடகத் தொகுப்புக்கு இலங்கை சாகித்திய விருது
* *மயிலிறகு* சிறுவர் இலக்கியத்திற்காக வடமாகாண அரசின் சிறந்த நூலுக்கான விருது
* *கிண்கிணி நாதங்கள்* வடமாகாண அரசின் சிறந்த நூலுக்கான விருது
* *கிணற்றங்கரை* நாடக இலக்கியத்திற்கான வடமாகாண அரசின் சிறந்த நூலுக்கான விருது
* தேசிய ரீதியில் அரச ஊழியர்களுக்கான ஆக்கத்திறன் போட்டியில் தொடர்ந்து 09 வருடங்களாக விருதுகள் பெற்றுள்ளார்.

## மேற்கோள்கள்

## வெளி இணைப்பு
ஆளுமை:ஸ்ரீலேக்கா பேரின்பகுமார்

பகுப்பு:ஈழத்து எழுத்தாளர்கள்
பகுப்பு:ஈழத்து நாடக நடிகர்கள்
நமீபியா துடுப்பாட்ட அணி

**நமீபியா துடுப்பாட்ட அணி (**Namibia national cricket team) நமீபியா நாட்டினை முன்னிருத்தி சர்வதேச துடுப்பாட்டப் போட்டிகளில் விளையாடும் துடுப்பாட்ட அணியாகும். 1992இல் பன்னாட்டுத் துடுப்பாட்ட அவையில் ஒரு கூட்டு உறுப்பினராக ஆனது.[. 2003ல் ஆசிய கிரிக்கெட் கவுன்சில் உறுப்பினராக ஆனது. தென்னாப்பிரிக்காவில் நடைபெற்ற 2003 துடுப்பாட்ட உலகக்கிண்ணத் தொடரில் விளையாடிய நமீபியா அணி அனைத்துப் போட்டிகளிலும் தோற்றது.

## சான்றுகள்


பகுப்பு:நாடுகள் வாரியாகத் துடுப்பாட்ட அணிகள்
பகுப்பு:நமீபியா
கனகலதா பரூவா

**கனகலதா பரூவா** ( அசாமி কনকলতা বৰুৱা    (22 திசம்பர் 1924 - 20 செப்டம்பர் 1942),  என்பவர் அசாமைச் சேர்ந்த இந்திய விடுதலைப் போராட்ட வீராங்கனையாவார். 1942 ஆம் ஆண்டு வெள்ளையனே வெளியேறு இயக்கத்தின்போது, தேசிய கொடி தாங்கி ஊர்வலமாக சென்றபோது சுட்டுக் கொல்லப்பட்டார்.

## ஆரம்ப வாழ்க்கை
இடது|thumb| அசாமின் தேஜ்பூரில் கனகலதா உதயன் அல்லது பாறைப் பூங்காவில் உள்ள ஒரு சிற்பமானது இந்த நிகழ்வை விவரிக்கிறது.
அசாமின் பிரிக்கப்படாத தர்ரங் மாவட்டத்தின், போராங்கபாரி கிராமத்தில்   கிருஷ்ணா காந்தா,  கர்னேஸ்வரி பாரூவா இணையருக்கு மகளாக கனகலதா பிறந்தார். இவரின் தாயார் கனகலாதாவின் ஐந்து வயதிலேயே இறந்தார், அதைத் தொடர்ந்து இவருடைய தந்தையும் இறந்துவிட்டார்.  மூன்றாம் வகுப்பு வரை பள்ளிக்குச் சென்ற நிலையில், தன் தங்கைகளை கவனித்துக் கொள்வதற்காக படிப்பைக் கைவிட்டார்.

## விடுதலைப் போராட்டத்தில்
வெள்ளையனே வெளியேறு இயக்கத்தின்போது, அசாமின் கோபூர் துணைக் கோட்டத்தைச் சேர்ந்த இளைஞர்களைக் கொண்ட குழுவான மிருத்யு பாகிணி என்ற அமைப்பில் கனகலதா இணைந்தார்.  20 செப்டம்பர் 1942 அன்று உள்ளூர் காவல் நிலையத்தில் தேசியக் கொடியை ஏற்ற  பகிணி முடிவு செய்தது. நிராயுதபாணிகளான கிராமவாசிகளின் ஊர்வலத்தில் கனகலதா முன்வரிசையில் சென்றார். காவல் நிலையத்தை பொறுப்பாளராக இருந்த *ரெபாட்டி மகான் சோ* என்பவரின் தலைமையில் இருந்த காவலர்கள் பாகிணிகள் தங்கள் திட்டத்தை நிறைவேற்ற முனைந்தால் மோசமான விளைவுகளை சந்திக்க நேரிடும் என எச்சரித்தனர். ஆனால் காவல்துறையினரின் தடையை மீறி ஊர்வலமானது முன்னேறியது. இதையடுத்து காவல்துறையினர் ஊர்வலத்தினரை நோக்கி துப்பாக்கிச் சூடு நடத்தினர். இதனால் ஊர்வலத்தின் முன் வரிசையில் கொடியை ஏந்திவந்த கனகலதா சுட்டப்பட்டார். இதையடுத்து அவர் ஏந்திவந்த தேசியக் கொடியை அவருக்கு அருகில் இருந்த முகுந்தா ககோதியிடம் கையளித்தார். இதையடுத்து அவரும் காவல் துறையினரால் சுட்டுக் கொல்லப்பட்டார். இந்நிகழ்வில் கனகலதா மற்றும் ககோதி ஆகிய இருவரும் கொல்லப்பட்டனர். இப்போராட்டத்தின்போது உயிரிழந்த கனகலாதாவுக்கு அப்போது வயது 17 மட்டுமே.

## இறப்பும் நினைவேந்தலும்
இந்திய கடலோரக் காவல்படையின் விரைவுக் கண்காணிப்புக் கப்பலாக 1997 இல் சேர்க்கப்பட்ட கப்பலுக்கு கனகலதா என்ற பெயரிடப்பட்டது. 2011 ஆம் ஆண்டில் கௌரிபூரில் இவருக்கு முழு உருவச் சிலை நிறுவப்பட்டது.

## பரவலப் பண்பாட்டில்
இயக்குநர் சந்திர முடாவின் திரைப்படமான *ஈப்பா புல்லில் எப்பா ஜொரிலில்* இவரது வாழ்க்கைக் கதையாகும்*.* இந்த திரைப்படத்தின் இந்திப் பதிப்பு, புராப் கி ஆவாஸ் என்ற பெயரில் வெளியிடப்பட்டு,  பரந்த அளவிலான பார்வையாளர்களை அடையுமாறு வெளியிடப்பட்டது.

## குறிப்புகள்

* 
* சஹீத் கனகலத பாரு , பெருமைபடுபவர். 
* Kanaklata காரணமாக அங்கீகாரம், Mukunda முயன்றார் , அசாம் ட்ரிப்யூன், 14 மார்ச் 2012

பகுப்பு:சோணித்பூர் மாவட்ட நபர்கள்
பகுப்பு:இந்திய விடுதலைப் போராட்ட வீராங்கனைகள்
பகுப்பு:1942 இறப்புகள்
பகுப்பு:1924 பிறப்புகள்
யுவலட்சுமி

**யுவலட்சுமி** (*Yuvalatchumi*) தமிழ்த் திரைப்படத்துறையில் நடிக்கும் குழந்தை நட்சத்திரம் ஆவார். இவர் தனது 16-ஆம் வயதில் அம்மா கணக்கு எனும் படத்தில் முதல் முறையாக நடித்தார். இப்படத்தில் இவரது நடிப்பு விமர்சகர்களால் பெரிதும் பாராட்டப்பட்டது. இவர் அப்பா, ஆகாசமிட்டாயி, ஆருத்ரா, வேலைக்காரன், காஞ்சனா 3 ஆகிய படங்களிலும் முக்கியக் கதாபாத்திரங்களில் நடித்துள்ளார்.

## ஆரம்ப வாழ்க்கை
யுவலட்சுமி 2000 திசம்பர் 25 இல் காரைக்காலில் பிறந்தார். இவர் காரைக்கால் குட் ஷெப்பர்டு ஆங்கிலப் பள்ளியில் தனது பள்ளிப் படிப்பை முடித்தார். 2013 ஆம் ஆண்டில் தேசிய பாலஸ்ரீ விருதினைப் பெற்ற இவர் தேர்ச்சிப் பெற்ற பரதநாட்டியக் கலைஞரும் ஆவார். இவர் சிறந்த நடனத்திற்காகவும் தேசிய விருதினைப் பெற்றுள்ளார் என்பது குறிப்பிடத்தக்கது.

## திரைப்பட வரலாறு
***யுவலட்சுமி*** நான்காம் வகுப்பு படிக்கும்போது பார்வை எனும் குறும்படத்தில் பார்வையற்ற ஒரு கதாபாத்திரமாக நடித்தார். இந்த குறும்படத்தைப் பார்த்த சமுத்திரக்கனி, *நில் பாட்டி சன்னாட்டா* எனும் திரைப்படத்தின் தமிழ் மறு ஆக்கமான அம்மா கணக்கு திரைப்படத்திற்கு **யுவலட்சுமியை** பரிந்துரை செய்தார். 2016 ஆம் ஆண்டில் அம்மா கணக்கு திரைப்படத்தில் தமிழ்த் திரையுலகில் அறிமுகமானார்.  இப்படத்தில் இவரது நடிப்பு விமர்சகர்களால் பெரிதும் பாராட்டப்பட்டது. இயக்குநர் சமுத்திரக்கணி இவருக்கு தனது படங்களான அப்பா (2016), அப்பா 2 ஆகியவற்றில் முக்கியக் கதாபாத்திரங்களில் நடிக்க வாய்ப்பு அளித்தார். 2017இல் நடிகர் சிவகார்த்திகேயனுக்கு தங்கைக் கதாபாத்திரத்தில் வேலைக்காரன் திரைப்படத்திலும், அம்மா கணக்கு திரைப்படத்தின் மலையாள மறு ஆக்கமான ஆகாசமிட்டாயி எனும் திரைப்படத்திலும் நடித்துள்ளார். 2018இல் பா. விஜயின் இயக்கத்தில் வெளிவந்த ஆருத்ரா திரைப்படத்திலும் 2019இல் வெளிவந்த காஞ்சனா 3 படத்திலும் முக்கியக் கதாபாத்திரத்தில் நடித்துள்ளார். காஞ்சனா 3 படத்தில் நடிகர் இராகவா லாரன்சின் அண்ணன் மகளாக நடித்தார்.
## நடித்த படங்கள்
 
## மேற்கோள்கள்

பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
வையம்பட்டி

**வையம்பட்டி** என்பது தமிழ்நாட்டின், திருச்சிராப்பள்ளி மாவட்டம், மணப்பாறை வட்டம், வையம்பட்டி ஊராட்சி ஒன்றியம், வையம்பட்டி ஊராட்சியில் அமைந்த ஒரு சிற்றூர் ஆகும். வையம்பட்டி ஊராட்சி ஒன்றியத்தின் வட்டார வளர்ச்சி அலுவலகம் வையம்பட்டியில் இயங்குகிறது.

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின்  மக்கள்தொகை பரம்பல் பின்வருமாறு உள்ளது:     
* மக்கள்தொகை =  8850 
* ஆண்கள் =  4352
*   பெண்கள் = 4498
*  குடும்பங்கள்  =  2133    
* எழுத்தறிவு  =  77.60% 
* பாலின விகிதம் = 1,000 ஆண்களுக்கு, 1034 பெண்கள் வீதம் உள்ளனர்
* 6 வயதிற்குட்பட்ட குழந்தைகள் =  1042
* குழந்தைகள் பாலின விகிதம்: 1000 ஆண் குழந்தைகளுக்கு, 1072 பெண்  குழந்தைகள்.
* பட்டியல் சமூகத்தினரும், பட்டியல் பழங்குடியினரும் = 1,830 (20.68%) மற்றும் 1

## மேற்கோள்கள்


பகுப்பு:திருச்சிராப்பள்ளி மாவட்டத்திலுள்ள கிராமங்கள்
டைதயோல்

**டைதயோல்** *(Dithiol)* என்பது இரண்டு தயோல் வேதி வினைக்குழுக்களைப் பெற்றுள்ள ஒரு கரிமகந்தக சேர்மமாகும். கரைதிறன், நெடி, ஆவியாதல் போன்ற இயற்பியல் பண்புகளில் மோனோதயோலின்களின் பண்புகளுடன் டைதயோலின் பண்புகளும் ஒத்துள்ளன. ஒரு கரிமச் சேர்மத்தில் இரண்டு தயோல் குழுக்களும் அவை இடம்பெற்றுள்ள இடத்தைப் பொறுத்து வெவ்வேறு வகையாக வகைப்படுத்தப்படுகின்றன.

## ஒரேயணு டைதயோல்கள்

ஒரேயணு டைதயோல்கள் என்பவை RR'C(SH)2  என்ற பொதுவாய்ப்பாட்டைக் கொண்டிருக்கும். ஆல்டிகைடுகள் மற்றும் கீட்டோன்கள் மீது ஐதரசன் சல்பைடு செயல்பட்டு இவை வழிப்பெறுதியாக உருவாகின்றன. இவற்றின் நிலைப்புத்தன்மை அவற்றின் அரிய உருவாகும் தன்மைக்கேற்ப மாறுபடுகின்றன. மெத்தேன்டைதயோல், 1,1-எத்தேன்டைதயோல், 1,1-வளையயெக்சேன்டைதயோல் உள்ளிட்ட தயோல்கள் இதற்கு எடுத்துக்காட்ட்டுகளாகும். சூடுபடுத்தினால் ஒரேயணுடைதயோல்கள் ஐதரசன் சல்பைடை வெளியிட்டு நிலைமாறும் தயோகீட்டோன் அல்லது தயாலை கொடுக்கின்றன. இவை குறிப்பாக சில்படிமங்களாக மாற்றப்படுகின்றன

## 1,2-டைதயோல்கள்

அடுத்தடுத்த கார்பன் மையங்களின் மீது தயோல் குழுக்கள் இடம்பெற்றிருக்கும் சேர்மங்கள் 1,2-டைதயோல்கள் எனப்படுகின்றன. 1,2-எத்தேன் டைதயோலும் 1,2-பென்சீன்டைதயோலும் ஆல்டிகைடுகள் மற்றும் கீட்டோன்களுடன் வினைபுரிந்து 1,3-டைதயோலேன்களைக் கொடுக்கின்றன.

:(HS)2C2H4  +  RCHO   →   RCHS2C2H4  +  H2O

## 1,3-டைதயோல்கள்

1,3-புரோப்பேன்டைதயோல் என்ற சேர்மமே இவ்வகைச் சேர்மங்களின் தொடரில் இடம்பெற்றுள்ள முதலாவது சேர்மமாகும். கரிமவேதியியலில் ஒரு வினைப்பொருளாக 1,3-புரோப்பேன்டைதயோல் பயன்படுத்தப்படுகிறது. 1,3-புரோப்பேன்டைதயோல் ஆல்டிகைடுகள் மற்றும் கீட்டோன்களுடன் வினைபுரிந்து 1,3-டைதயேன்களை உருவாக்குகிறது. ஆல்டிகைடுகளிலிருந்து வழிப்பெறுதியாகக் கிடைக்கும்போது மெத்தைன் C-H குழு போதுமான அளவுக்கு அமிலத்தன்மையுடன் காணப்படுவதால் இதை புரோட்டான் நீக்கம் செய்து விளையும் எதிர்மின் அயனியை கார்பனுக்கு அல்கைலேற்றம் செய்கிறது. தலைகீழ் முனைவாக்கத்திற்கான அடிப்படைச் செயல்முறையாக இது கருதப்படுகிறது.

1,2-எத்தேன்டைதயோல்களைப் போல புரோப்பேன் டைதயோலும் உலோகங்களுடன் சேர்ந்து அணைவுச் சேர்மங்களை உருவாக்குக்கிறது:

:Fe<sub>3</sub>(CO)<sub>12</sub> +  C3H6(SH)2 →  Fe2(S2C3H6)(CO)6  +  H2  +  Fe(CO)<sub>5</sub>  +  CO
டையைதரோலிப்பாயிக் அமிலம் இயற்கையாகத் தோன்றும் ஒரு 1,3-டைதயோல் ஆகும்.
 
## 1,4-டைதயோல்கள்

டைதயோ திரய்டால் (HSCH2CH(OH)CH(OH)CH2SH) ஒரு பொதுவான 1,4-டைதயோல் ஆகும். சில சமயங்களில் இதை கிலிலேண்டு வினைப்பொருள் என்றும் அழைப்பர். புரோட்டீன் டைசல்பைடு இணைப்புகளை டைதயோல்களாக மாற்ற இதனுடைய ஆடியெதிர் மாற்றியன் பயன்படுகிறது. டைதயோ திரய்டாலை ஆக்சிசனேற்ற வினையில் ஈடுபடுத்தினால் உட்புற டைசல்பைடு பிணைப்புடன் கூடிய நிலையான ஆறு உறுப்பு பல்லினவளையம் கிடைக்கிறது.

::. 

## மேற்கோள்கள்

பகுப்பு:தயோல்கள்
பகுப்பு:கரிமக்கந்தகச் சேர்மங்கள்
பகுப்பு:வேதி வினைக்குழுக்கள்
புக்கசாகரம்

**புக்கசாகரம்** (BUKKASAGARAM) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
இந்த ஊரானது சூளகிரியில் இருந்து 7 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 44 கிலோமீட்டர் தொலைவிலும், மாநிலத் தலைநகரான சென்னையில் இருந்து 296 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  460  வீடுகள் உள்ளன. கிராமத்தின் மொத்த மக்கள் தொகையானது  2126 ஆகும். இதில் ஆண்கள் எண்ணிக்கை  1109, பெண்களின் எண்ணிக்கை 1017 என உள்ளது. மக்களின் கல்வியறிவு விகிதமானது   57.1% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
சொக்காபுரம்

**சொக்காபுரம்** (CHOKKAPURAM) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு,  உட்பட்ட  ஒரு வருவாய் கிராமம் ஆகும்.

## பள்ளிகள்
இந்த ஊரில் ஊராட்சி ஒன்றிய தெலுங்கு துவக்கப்பள்ளி ஒன்று செயல்பட்டு வருகிறது.
## கோயில்கள்
* சொக்காபுரம் பசுவேஸ்வரர் கோயில்

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
மிசோரம் முதலமைச்சர்களின் பட்டியல்

[alt=இந்திய வரைபடத்தில் உள்ள மிசோரம் மாநிலம்.|thumb|இந்திய வரைபடத்தில் உள்ள [மிசோரம் மாநிலம்.]]
**மிசோரம் முதலமைச்சர்**, இந்திய மாநிலமான மிசோரத்தின், அரசுத் தலைவர் ஆவார். இவர் ஐந்து ஆண்டு காலம் பதவியில் இருப்பார்.

1972 முதல், நான்கு கட்சிகளிலிருந்து ஐந்து பேர் மிசோரம் முதலமைச்சராக பதவி வகித்துள்ளனர். மிசோரம் மாநிலத்தின் முதலமைச்சராக முதன்முதலில் சு சுங்கா என்பவர் 03 மே, 1972 முதல் 10 மே, 1997 வரை பதவி வகித்தார். இந்திய தேசிய காங்கிரசு கட்சியைச் சேர்ந்த லால் தன்ஃகாவ்லா என்பவர் 21 ஆண்டுகள் (5 முறை), நீண்டகாலமாக பதவியில் இருந்தார். தற்போது மிசோ தேசிய முன்னணி கட்சியைச் சேர்ந்த சோரம்தங்கா என்பவர் 15 திசம்பர், 2018 முதல் முதலமைச்சராக பதவியில் உள்ளார்.

## முதலமைச்சர்கள்

## இவற்றையும் பார்க்கவும்
* இந்திய முதலமைச்சர்களின் பட்டியல்
* மிசோரம் ஆளுநர்களின் பட்டியல்

## குறிப்புகள்

## மேற்கோள்கள்

## வெளியிணைப்புகள்
* Indian States since 1947

பகுப்பு:மிசோரம் அரசு
பகுப்பு:மிசோரம் முதலமைச்சர்கள்
பகுப்பு:இந்தியாவின் மாநில முதலமைச்சர்கள் பட்டியல்கள்
வாதீ ஹல்பா

**வாடி ஹல்பா** () சூடான் நாட்டின் வடக்கு மாநிலத்தில் உள்ள ஒரு நகரம். இது நுபியா ஏரிக்கரையில் அமைந்துள்ளது. கர்த்தூம் நகரில் இருந்து வரும் தொடர்வண்டி பாதை இங்கு முடிவடைகிறது.  இந்நகரின் மக்கள் தொகை 2007 ஆம் ஆண்டின் கணக்கெடுப்பு விவரப்படி 15,725 பேர் ஆவர்.இந்த நகரம் பழங்கால பல நுபியன் இராச்சியத்திற்கு உட்பட்ட பகுதி ஆகும். எனவே தொல்லியல் துறை வல்லுநர்கள் இவ்விடத்தில் பல ஆராய்ச்சிகள் செய்து வருகின்றனர். மேலும் அஸ்வான் அணையால் ஏற்படும் வெள்ளப்பெருக்கு பாதிப்பிலிருந்து பாதுகாக்க நடவடிக்கை எடுக்கப்படுகிறது.
## மேற்கோள்கள்

பகுப்பு:சூடானின் நகரங்கள்
தேன்மலா அணை

**தேன்மலா அணை** கேரளா, இந்தியா -விலேயே இரண்டாவது பெரிய நீர்ப்பாசனத் திட்டமாக உள்ளது . இது மாநிலத்தின் மிக நீளமான நீர்த்தேக்கமாகுகிறது, நீர்த்தேக்கத்திலிருந்து நீர் மின் உற்பத்திக்கும் பயன்படுத்தப்படுகிறது. 

1961 ஆம் ஆண்டில் இந்த அணை கல்லடா நீர்ப்பாசனம் மற்றும் மரம் பயிர் அபிவிருத்தி திட்டத்தின் கீழ் முதலில் 13.28 கோடி ரூபாய் செலவில் ஆரம்பிக்கப்பட்டது.  1999 ஆம் ஆண்டில் இந்தத் திட்டத்திற்கான திருத்திய மதிப்பீடு ரூ. 728 கோடி ரூபாய் என உயர்ந்தது; முதல் மதிப்பீட்டிலிருந்து 5,356 சதவீதமாக உயர்ந்துள்ளது. இலக்கு வைக்கப்பட்ட அயாக்கோட்  62530 ஹெக்டேர் (நிகர) மற்றும் 92800 ஹெக்டேர் (மொத்தம்) என்றிருந்தது. திட்டத்தை முடிக்க வேண்டிய இலக்கு இருந்தும், ஒன்பதாவது ஐந்தாண்டு திட்டத்தில் முன்னுரிமை வழங்கப்பட்டும், அதனை முழுமையாக முடிக்கப்படவோ நிறைவேற்றவோ இயலவில்லை.  

சுற்றுச்சூழல் ஆர்வலர்களையும் சுற்றுலாப் பயணிகளையும் ஈர்க்கும் இடமாயிற்று தேன்மலா. இரு பக்கங்களிலும் ஷெந்தர்னி வனவிலங்கு சரணாலயத்தின் எல்லைகள் அமைந்துள்ள இந்த நீர்த்தேக்கத்தில் கிடைக்கும் படகுகச் சவாரிகள் இங்கேயுள்ள மற்றுமொரு ஈர்ப்பு.  

## மேலும் காண்க
வலது|thumb| தேன்மலா அணையின் நீர்த்தேக்கம்

* இந்தியாவில் உள்ள அணைகள் மற்றும் நீர்த்தேக்கங்களின் பட்டியல் 

## குறிப்புகள்


## வெளி இணைப்புகள்

* Thenmala.info 

பகுப்பு:கொல்லம் மாவட்டத்திலுள்ள அணைகள்
பகுப்பு:Coordinates on Wikidata
பகுப்பு:கொல்லம் மாவட்டத்திலுள்ள சுற்றுலாத் தலங்கள்
பகுப்பு:Shendurney Wildlife Sanctuary
என் வழி தனி வழி (நூல்)

**என் வழி தனி வழி (***Playing It My Way) என்பது*  இந்தியத் துடுப்பாட்ட அணியின் முன்னாள் தலைவர் சச்சின் டெண்டுல்கரின் சுயசரிதையான *பிளேயிங் இட் மை வே*  என்பதின் தமிழ் மொழிபெயர்ப்பு நூல் ஆகும். இந்நூல் நவம்பர் 5, 2014இல் மும்பையில் வெளியிடப்பட்டது.  இந்நூலில் டெண்டுல்கருடைய ஆரம்பகால வாழ்க்கை மற்றும் தனது 24 ஆண்டுகால துடுப்பாட்ட வாழ்க்கை பற்றிய பொதுவெளியில் பகிராத நிகழ்வுகளை  உள்ளடக்கியுள்ளது. புனைகதை மற்றும் புனைவிலி ஆகிய பிரிவுகளில் அதிகம் விற்பனையானதால் லிம்கா சாதனைகள் புத்தகத்தில் இடம் பெற்றது. இந்நூலின் முன்பதிவானது வால்டர் ஐசக்சன் மற்றும் ஸ்டீவ் ஜொப்ஸ் ஆகியோரின் சுயசரிதை நூல்களின் முன்பதிவின் சாதனைகளைத் தகர்த்தது.

## சான்றுகள்


பகுப்பு:சச்சின் டெண்டுல்கர்
பகுப்பு:தன்வரலாறுகள்
நூபியா

**நுபியா** () என்பது நைல் நதிக்கரையில் அமைந்த, எகிப்து நாட்டின் அஸ்வான் நகருக்கும் சூடான் நாட்டின் கர்த்தூம் நகருக்கும் இடையில் அமைந்துள்ள ஒரு பகுதி ஆகும். இப்பகுதி ஆபிரிக்காவின் முதன்மையான மற்றும் பழமையான ஆற்றங்கரை நாகரீகம் உருவான பகுதி ஆகும்.

## தோற்றம்
எகிப்திய வரலாற்றுக்கு முற்பட்ட காலம் முதல் புதிய கற்காலம் பகுதியின் ஆரம்ப காலத்தில் நுபியன் மக்கள் தங்கள் குடியிருப்புக்களை வாடி ஹல்பா பகுதியில்  சுமார் கிமு 7000 ஆம் ஆண்டுகளில் மத்திய நைல் பள்ளத்தாக்கு பகுதியான இவ்விடத்தில் அமைத்ததாக நம்பப்படுகிறது. இப்பகுதி நுபியா என அழைக்கப்படுகிறது. இது புது எகிப்திய இராச்சியத்தின் நிர்வாக பகுதியாக இருந்துள்ளது. நுபியாவின் பகுதிகளான கீழ் மற்றும் மேல் நுபியா குஷ் இராச்சியத்தின் பகுதிகளாக இருந்தது. தற்போத உள்ள கர்த்தூம் பகுதியே நுபியா ஆகும்.

எகிப்திய இராச்சியம் வீழ்ச்சிக்கு பின் எகிப்து பகுதியில் இருந்து நுபியா விடுபட்டது. போர் வீரர்களான நுபியன் மக்கள் வில், அம்பு செய்வதில் வல்லவர்கள் ஆவர். நடுக்காலம் பகுதியில் நுபியன்கள் கிருத்துவம் மதத்தைத் தழுவி மூன்று நுபியன் இராச்சியங்களை அமைத்தனர். அவை முறையை வடக்கே நோபாடியா, மத்தியில் மகுரியா மற்றும் தெற்கே அலோடியா ஆகும்.
## இதனையும் காண்க
* கெர்ப் உசைன் கோயில்

## மேற்கோள்கள்

பகுப்பு:சூடானின் வரலாறு
பகுப்பு:சூடானின் புவியியல்
பி. ஆர். பிரான்சிசு

**பி.ஆர்.பிரான்சிசு** *(P. R. Francis)* என்பவர் ஓர் இந்திய அரசியல்வாதி ஆவார். இவர் 1924 ஆம் ஆண்டு டிசம்பர் மூன்றாம் தேதி பிறந்தார். இவர் இந்திய தேசிய காங்கிரசு கட்சியைச் சேர்ந்தவர் ஆவார். திருச்சூரைச் சேர்ந்த இவர் இந்திய தேசிய தொழிற்சங்க காங்கிரசு கட்சியின் தலைவராகவும் இருந்தார். ஒல்லூர் சட்டமன்ற தொகுதியின் கேரள சட்டமன்ற உறுப்பினராக 1957, 1960,1970,மற்றும் 1977 ஆம் ஆண்டுகளில் தேர்ந்தெடுக்கப்பட்டார். மேலும்,  திருச்சூர் மாவட்ட காங்கிரசு கட்சியின் செயற்குழுத் தலைவராகவும்,   இந்திய தேசியத்  தொழிற்சங்க காங்கிரசு கட்சியின் திறன்மிக்க மாநிலத் தலைவர் மற்றும் துணைத் தலைவராகப் பணியாற்றினார். திருச்சூர் மற்றும் ஒல்லூர் தொகுதிகளில் இந்திய தேசிய  தொழிற்சங்க காங்கிரசு கட்சியின் சார்பாக ஓடு தொழிலாளர்கள்,   தோட்ட்த் தொழிலாளர்கள் மற்றும் பாரம் தூக்கும் தொழிலார்கள் போன்ற பல்வேறு தொழில் வல்லுநர்கள் இவரிடம் இருந்தனர். சுதந்திர போராட்டத்தில் வெள்ளையனே வெளியேறு இயக்கத்தில் பிரான்சிசு கலந்து  கொண்டார்.

பி.ஆர்.பிரான்சிசு அவர்களின் நினைவாக சிறந்த சமூகசேவை விருது பி.ஆர்.பிரான்சிசு சிமாரகா சமிதி  என்ற அமைப்பு, பி.ஆர்.பிரான்சிசு அவர்களின் நினைவாக சிறந்த சமூகசேவை ஆற்றுபவர்களைக் கண்டறிந்து ஒவ்வோர் ஆண்டும் அவர்களுக்கு விருது வழங்கி சிறப்பிக்கிறது. ஒல்லூர் நகர அரங்கில் நினைவுப் பரிசாக  ரூ. 11,111 தொகையும் மற்றும் ஒரு நினைவுப் பரிசும் அளிக்கப்படுகிறது.

2002 ஆம் ஆண்டு மே மாதம் 10 ஆம் தேதி இவர் காலமானார்.

## விருது பெற்றவர்கள்
* 2003: பி. பாலன்
* 2004: ஆர்யாதான் முகமது மற்றும் ஏசுதாசன்]]
* 2005:வி.எம்.சுதீரன்
* 2006: கி. கார்த்திகேயன்
* 2007: டாக்டர் பி.வி. கிருட்டிணன் நாயர் 
* 2008:
* 2009: க.ம.மாணி
* 2010: கே.சுதாகரன்
* 2011: இரமேசு சென்னித்தல 
* 2012: கே.சி. வேணுகோபால்

## மேற்கோள்கள்

பகுப்பு:1924 பிறப்புகள்
பகுப்பு:2002 இறப்புகள்
பகுப்பு:கேரள மக்கள்
பகுப்பு:இந்திய அரசியல்வாதிகள்
பகுப்பு:கேரள அரசியல்வாதிகள்
டானாய் குரைரா

**டானாய் குரைரா** (Danai Gurira, பிறப்பு: பெப்ரவரி 14, 1978) ஒரு அமெரிக்க நடிகையாவார்.  இவர் வால்கிங் டெட் என்ற திகில் தொலைக்காட்சி தொடரில் நடித்ததன் மூலம் அறியப்படும் நடிகையாவார். இவர் பிளாக் பாந்தர்  (2018), அவென்ஜ்ர்ஸ் : இன்பினிட்டி வார் (2018) மற்றும் அவெஞ்சர்ஸ்: எண்ட்கேம் (2019)  என்ற திரைப்படத்தில் மாவல் திரைப் பிரபஞ்சம் கதாபாத்திரமான ஒகோயே என்ற கதாபாத்திரத்தில்  நடித்துள்ளார்.

## மேற்கோள்கள்

## வெளி இணைப்புகள்
* Danai Gurira (official website)
* 
* 
* 
* In Conversation with Danai Gurira

பகுப்பு:1978 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:அமெரிக்க மேடை நடிகைகள்
பகுப்பு:மீநாயகன் திரைப்பட நடிகர்கள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
எம். எம். ஆசன்

**எம். எம். ஆசன்** *(M.M. Hassan)* என்பவர் இந்திய தேசிய காங்கிரசு கட்சியின் தலைவர் மற்றும் கேரள அரசின் முன்னாள் அமைச்சராவார்.

## வாழ்க்கை
ஆசன் 1947 ஆம் ஆண்டு மே மாதம் 14 ஆம் தேதி திருவனந்தபுரத்தில்  பிறந்தார்.  கேரள மாணவர் ஒன்றியம் ஆசனை  அரசியலுக்கு அழைத்து வந்தது. படிப்படியாக இவர்  கேரள மாணவர் ஒன்றியத்தின் மாநிலத் தலைவராக உயர்ந்தார்.  கேரளப் பல்கலைக்கழகச் செயற்குழுவில் ஓர் உறுப்பினராகவும் மற்றும் ஒரு  தலைவராகவும் தேர்ந்தெடுக்கப்பட்டார்.

ஆசன் கழக்கூட்டம் சட்டமன்றத் தொகுதியிலிருந்து கேரள சட்டமன்ற உறுப்பினராக 1980 மற்றும் 1982 ஆம் ஆண்டு தேர்தல்களில் போட்டியிட்டு வென்றார். பின்னர் 1987 மற்றும் 1991 ஆம் ஆண்டுகளில் நடைபெற்ற  தேர்தல்களில் மேற்கு திருவனந்தபுரம் சட்டமன்ற தொகுதிகளில் போட்டியிட்டு மீண்டும் பொதுத் தேர்தலில் தேர்ந்தெடுக்கப்பட்டார்.  2001 ஆம் ஆண்டு காயம்குளம் தொகுதியின் சார்பாக கேரள சட்டமன்றத் தேர்தலில் போட்டியிட்டார். 2001 ஆம் ஆண்டு முதல் 2004 ஆம் ஆண்டு வரை அ.கு. ஆன்டனி அமைச்சரவையில் தகவல் தொழில் நுட்பம் மற்றும் நாடாளுமன்ற விவகாரத்துறை அமைச்சராகப் பணியாற்றினார்.  ஆசன் கேரள சட்டமன்றத்தில் மலையாளிகள்  அல்லாதவர் நலத்துறை   அமைச்சராகவும் இருந்தார்.
 
ஆசன் சட்டப் படிப்பில்  இளைஞர் பட்டம் பெற்றவர் ஆவார்.

## மேற்கோள்கள்

## புற இணைப்புகள்
*MM Hassan profile 

பகுப்பு:1947 பிறப்புகள்
பகுப்பு:வாழும் மக்கள்
பகுப்பு:கேரள அரசியல்வாதிகள்
பகுப்பு:இந்திய அரசியல்வாதிகள்
மேல் நூபியா

**மேல் நுபியா** என்பது நுபியாவின் தெற்கு பகுதி ஆகும். இது நைல் நதியின் நீரோட்டத்தில் எதிர் திசையில் அமைந்துள்ளது. நைல் நதி வட திசை நோக்கி பாயும் நதி எனவே, மேட்டு நிலமான தென் பகுதியில் இருந்து பாய்வதால் இந்த பகுதி மேல் நுபியா என அழைக்கப்படுகிறது. மேல் நுபியா பகுதி தெளிவான வரையரையின்றி அமைந்துள்ளது. இது கீழ் நுபியா பகுதியை விட மேட்டு பகுதி ஆகும்.

## புவியியல் அணுகுமுறை

புவியியல் ரீதியாக மேல் நுபியா நைல் நதியின் இரண்டாவது மற்றும் ஐந்தாவது கரையின் இடைப்பட்ட பகுதியில் அமைந்துள்ளது. சில நேரங்களில் இரண்டாவது மற்றும் மூன்றாவது நைல் நதி கரையிக்கு உட்பட்ட பகுதி நடு நுபியா என அழைக்கப்படுகிறது மேலும் இதன் தொடர்ச்சியாக மூன்றாவது நைல் நதிக் கரையில் இருந்து தெற்கே மேல் நுபியா என ஏற்கப்படுகிறது. அரசியல் ரீதியாக மேல் நுபியா தற்போதய சூடான் நாட்டின் வடக்கு மற்றும் மத்திய பகுதி ஆகும். இது கர்த்தூம் நகருக்கு தெற்கே அமைந்துள்ளது. அதாவது வெள்ளை நைல் நதி மற்றும் நீல நைல் நதி இணையும் இடத்திற்கு தெற்கே உள்ள பகுதி ஆகும்.

## மேற்கோள்கள்

பகுப்பு:சூடானின் வரலாறு
பகுப்பு:சூடானின் புவியியல்
கீழ் நூபியா

**கீழ் நுபியா** என்பது நுபியாவின் வடக்கு பகுதி ஆகும். இது நைல் நதியின் நீரோட்டம் கொண்ட திசையில் அமைந்துள்ள மேல் நுபியா பகுதியை விட தாழ்வான பகுதியாகும். இது சில நேரங்களில் மேல் எகிப்து பகுதியுடன் இணைத்து கூறப்படுகிறது.
## புவியியல் அணுகுமுறை
நைல் நதியின் முதல் கரையில் இருந்து மற்றும் இரண்டாவது கரை வரையில் அமைந்துள்ள பகுதி கீழ் நுபியா ஆகும். கீழ் நுபியா மற்றும் மேல் எகிப்து பல முறை வெள்ளப்பெருக்கு மூலம் பாதிப்படைந்தது. அஸ்வான் மற்றும் நாசர் ஏரி உருவாக்கத்திற்குப் பின் இது தடுக்கப்பட்டுள்ளது. இந்த நுபியன் பகுதி எகிப்து நாட்டுடன் வரலாற்று தொடர்புடையது.

## வரலாறு
கீழ் நுபியா எகிப்து இராச்சியம் ஆட்சிக்கு கீழ் இருந்தது. பின் குஷ் இராச்சியம் ஆளுகைக்கு வந்தது. அதன் பின் நுபியன் இராச்சியங்களான மகுரியா மற்றும் நோபாடியா வசம் வந்தது.

## மேற்கோள்கள்

பகுப்பு:சூடானின் வரலாறு
பகுப்பு:சூடானின் புவியியல்
பூசா தமிழ்ச்சோலை

பூசா தமிழ்ச்சோலை என்பது புதுதில்லியுள்ள இந்திய வேளாண் ஆராய்ச்சி நிறுவனத்தின் (ICAR - Indian Agricultural Research Institute) தமிழ் மாணவர்களது அமைப்பாகும். இது இந்திய பசுமைப் புரட்சியின் தந்தை மான்கொம்பு சாம்புசிவம் சுவாமிநாதன் (எம்.எஸ்.சுவாமிநாதன்) அவர்களால் தொடங்கப்பட்டது. இந்த அமைப்பானது நீண்ட நெடிய வரலாற்றைக் கொண்ட அமைப்பாகும். இன்று வரை தமிழர் திருநாளான பொங்கல் விழா சிறப்பாக கொண்டாடப்படுகிறது.

பகுப்பு:மாணவர் அமைப்பு
தயோ அனிசோல்

**தயோ அனிசோல்** *(Thioanisole)* என்பது CH3SC6H5.  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற நீர்மமான இச்சேர்மம் கரிமக் கரைப்பான்களில் கரைகிறது. இதுவோர் எளிய ஆல்கைல்-அரைல் தயோ ஈதரும் ஆகும். பெயரிலிருந்தே இச்சேர்மம் ஒரு கந்தகம் ஒத்த வரிசை தயோ ஈதர் சேர்மம் என அறியமுடிகிறது. அனிசோலில் உள்ள ஆக்சிசன் மைய ஈதருக்குப் பதிலாக இங்கு கந்தக மையம் இடம்பெற்றுள்ளது.

தயோபீனாலை மெத்திலேற்றம் செய்து தயோ அனிசோல் தயாரிக்கலாம். 

## வினைகள்

ஆல்கைல் இலித்தியம் வினைப்பொருள்கள் தயோ அனிசோலின் மெத்தில் குழுவில் புரோட்டான் நீக்கம் செய்து வலிமையான மின்னணு கவரியான C6H5SCH2Li  சேர்மத்தைக் கொடுக்கின்றன. அதிக எண்ணிக்கையில் அணைவுச் சங்கிலிகள் மற்றும் கட்டமைப்புகளை உருவாக்க இதை ஆல்கைலேற்றம் செய்யமுடியும். உறுதியாக விளையும் தயோ ஈதரை பல்வேறு வழிகளில் கையாளமுடியும்  . 
 
ஓர் தனி ஆக்சிசன் அணுவைச் சேர்ப்பதன் வழியாக இதை ஆக்சிசனேற்றம் செய்யும்போது மெத்தில் பீனைல் சல்பாக்சைடு உருவாகிறது. டைமெத்தில்டையாக்சிரேன் போன்ற ஆக்சிகரணிகளை தரம் பார்க்க இவ்வினை பயனுள்ளதாக உள்ளது  அடுத்தடுத்த ஆக்சிசனேற்றங்களால் சல்போன் உருவாகிறது. 

## மேற்கோள்கள்

பகுப்பு:பீனைல் சேர்மங்கள்
பகுப்பு:தயோயீத்தர்கள்
தமா மக்கள்

**தமா** அரேபியர் அல்லாத ஆபிரிக்கா பழங்குடி இனக்குழு மக்கள் ஆவர். இவர்கள் கிழக்கு சாட் மற்றும் மேற்கு சூடான் நாடுகளில் வாழ்கின்றனர். அவர்கள் நிலோ-சகாரா மொழியான தமா மொழியை பேசுகின்றனர். இவர்களின் மக்கள் தொகை சுமார் 2,00,000–3,00,000 ஆகும். இவர்கள் இஸ்லாம் மதத்தை சேர்ந்தவர்களாகவும் விவசாய வேலைகளை செய்கின்றனர். சாட் நாட்டில் ஏற்பட்ட உள்நாட்டு போரில் (2005-2010) தமா மக்கள் மற்றும் ஜஹாவா மக்களிடையே மோதல்கள் ஏற்பட்டது.
## மக்கள்
தமா மக்கள் அரேபியர் அல்லாத ஆபிரிக்கா பழங்குடி மக்கள் ஆவர்.   இந்த பழங்குடி மக்கள் சாட் நாட்டின் வடகிழக்கு பகுதியான டார் தாமா மற்றும் சூடான் நாட்டின் மேற்கு பகுதியான டர்பர் பகுதிகளில் தங்கள் குடியிருப்புகளை அமைத்து தற்சார்பு வாழ்வாதார விவசாய வேலைகளை செய்து வாழ்கின்றனர்.  இவர்கள் தினை, அவரை, வெள்ளரி மற்றும் எள் முதலிய பயிர்களை சாகுபடி செய்து வருகின்றனர்.  மேலும் அவர்கள் மேய்ச்சல் தொழிலையும் செய்கின்றனர். ஆடு, மாடு மற்றும் ஒட்டகம் வளர்த்தல் ஆகும்.  இவர்களில் பலர் இஸ்லாம் மதத்தை தழுவியவர்கள் ஆவர் இருப்பினும் ஆன்மாவாதம் சார்ந்த நம்பிக்கை உடையவர்கள்.
## மேற்கோள்கள்

பகுப்பு:ஆப்பிரிக்க இனக்குழுக்கள்
பகுப்பு:ஆப்பிரிக்காவின் பழங்குடிகள்
லீலா தாமோதர மேனன்

**லீலா தாமோதர மேனன்** (Leela Damodara Menon) என்பவர் ஒர் இந்திய அரசியல்வாதி ஆவார். 1923 ஆம் ஆண்டு சனவரி மாதம் 4 ஆம் தேதி இவர் பிறந்தார். லீலா ஒரு நாடாளுமன்ற உறுப்பினர் ஆவார். மேலும் 
இந்திய நாடாளுமன்றத்தின் கேரளா மாநிலங்களவையில் மேலவை உறுப்பினராக இருந்தார். இந்திய தேசிய காங்கிரசு கட்சியின் ஓர் உறுப்பினராகச் செயல்பட்டார். 1995 ஆம் ஆண்டு அக்டோபர் மாதம் 10 ஆம் தேதி  காலமானார்.

## மேற்கோள்கள்

பகுப்பு:1923 பிறப்புகள்
பகுப்பு:1995 இறப்புகள்
பகுப்பு:இந்திய அரசியல்வாதிகள்
பகுப்பு:கேரள அரசியல்வாதிகள்
பகுப்பு:கேரள சாகித்ய அகாடமி விருது பெற்றவர்கள்
போகேஸ்வரி ஃபுக்கானனி

**போகேஸ்வரி ஃபுக்கானனி** (1885 - 20 - 21 செப்டம்பர் 1942  ) என்பவர் பிரிட்டித்தானிய இந்தியப் பேரரசின் ஆட்சியை எதிர்த்த இந்திய விடுதலை இயக்கத்தின் ஒரு செயற்பாட்டாளரும், விடுதலைப் போராட்ட வீராங்கனையும் ஆவார்.

## இந்திய சுதந்திர இயக்கத்தில்
போகேஸ்வரி 1885 இல் அசாமில் உள்ள நாகாமோ மாவட்டத்தில்  பிறந்தார். இவர் போகேஸ்வர் ஃபூகானை திருமணம் செய்து கொண்டார். இந்த இணையருக்கு ஆறு மகன்ளும், இரண்டு மகள்களுமாவர். இவர் எட்டு பிள்ளைகளுக்குத் தாயாகவும், குடும்பத் தலைவியாகவும் இருந்த போதிலும்,  வெள்ளையனே வெளியேறு இயக்கத்தில் தீவிரமாக ஈடுபட்டார். இவர் அசாமின் நாகோன் மாவட்டத்தில் உள்ள பெர்ராம்பூர், பாபஜியா மற்றும் பார்புஜியா பகுதிகளில்  தீவிரமாக செயல்பட்டார். மேலும் இந்திய தேசிய காங்கிரசிசுக்கு அலுவலகங்களை நிறுவ உதவினார். 1930 ஆம் ஆண்டில் போகேஸ்வரி பிரித்தானிய ஆட்சிக்கு எதிரான ஒத்துழையாமை இயக்க நடவடிக்கையின் ஒரு பகுதியாக  அறவழியிலான  பேரணிகளில் கலந்துகொண்டார்.

## இறப்பு
இந்திய விடுதலை இயக்கத்தின் போது,  பிரித்தானிய ஆட்சிக்கு எதிராக அகிம்சையான எதிர்ப்பு ஆர்ப்பாட்டங்களில் போகேஸ்வரி ஈடுபட்டார். 1942 இல் பெர்ராம்பூரில் இருந்த இந்திய தேசிய காங்கிரசின் அலுவலகமானது பிரித்தானிய அதிகாரிகளால்  கைப்பற்றி பூட்டப்பட்டது. காங்கிரசு அலுவலகத்தை மீண்டும் திறக்கும் முயற்சிக்காக நடத்தப்பட்ட போராட்டங்களில் போகேஸ்வரியும், அவரது மகன்களும் கலந்துகொண்டனர். அலுவலகத்தின் மறு திறப்பு விழாவானது 18 செப்டம்பர் 18  அன்று, அல்லது இரண்டு நாட்களுக்கு பின்னர் நடத்தப்பட்டது. பிரித்தானிய அரசானது  திறக்கப்பட்ட காங்கிரசு அலுவலகத்தை மீண்டும் மூட ஒரு பெரிய படையை அனுப்பியது.

போகேஸ்வரி மரண நிகழ்வு குறித்து  இரண்டு கூற்றுகள் உள்ளன. முதல் கூற்றின்படி, போகேஸ்வரியும், ரத்னலா என்பவரும் சுற்றியுள்ள கிராமங்களிடமிருந்து வந்த  பலருடன், இந்திய தேசியக் கொடியை ஏந்திக் கொண்டு  வந்தே மாதர முழக்கத்தை எழுப்பியபடி வந்தனர்.  இவர்களைத் தடுத்த காவல் படையினரை எதிர்த்துப் பேரணியினர் போராடினர். காவல் படையினருக்கு தலைமைத் தாங்கிய பிரித்தானிய இராணுவத் தலைவரான "ஃபினிஷ்" என்பவர் ரத்னாலாவிடம் இருந்து தேசியக் கொடியைக் கைப்பற்றினார். பின்னர் அக்கொடியை அவர் அவமதித்தார். இதனைக் கண்ட போகேஸ்வரி தன் கையில் இருந்த கொடிக்கம்பால் இராணுவத் தலைவரைத் தாக்கினார். மற்றொரு கூற்றின்படி, கூட்டமானது காங்கிரசு அலுவலகத்தைத் திறக்க கூடியபோது அதைத் தடுக்க பிரித்தானியக் காவலர்கள் அங்கு வந்தனர் அப்போது அங்கு போகேஸ்வரி இல்லை. ஆனால் பின்னர் போகேஸ்வரி வந்தபோது பிரித்தானிய இராணுவத் தலைவரான "ஃபினிஷ்" என்பவர்  கூட்டத்தினரையும் போகேஸ்வரியின் மகன்களையும் துப்பாக்கியால் சுட குறிபர்த்துக் கொண்டிருப்பதைக் கண்டார். இதையடுத்து அவர் அந்த பிரித்தானிய அதிகாரியை கொடிக் கம்பால் தாக்கினார். இதையடுத்து காவலர்களால் போகேஸ்வரி சுட்டுக் கொல்லப்பட்டார்.

1947 ஆம் ஆண்டு இந்திய விடுதலைக்குப் பிறகு ஒரு மருத்துவமனைக்கும், ஒரு உள் விளையாட்டு அரங்கிற்கும் இவரின் பெயர் சூட்டப்பட்டது. இவர் பெயர் சூட்டப்பட்ட  மருத்துவமனையானது 1854 இல் அசாமின் நாகான் நகரில்,  அமெரிக்க பாப்டிஸ்ட் மிஷனரி மைல்ஸ் பிரன்சோனஸ் என்பவரால் நிறுவப்பட்டது ஆகும். இந்த மருத்துவமனைக்கு பின்னர் போகேஸ்வரி ஃபுக்கானானி பொது மருத்துவமனை என மறு பெயர் இடப்பட்டது. அஸ்சாம் மாநிலத்தில் உள்ள குவகாத்தி நகரில் இவர் பெயரிலான உள் விளையாட்டு அரங்கம் அமைந்துள்ளது.

## குறிப்புகள்

பகுப்பு:1942 இறப்புகள்
பகுப்பு:1885 பிறப்புகள்
பகுப்பு:இந்திய விடுதலைப் போராட்ட வீராங்கனைகள்
கரிமதயோபாசுபேட்டுகள்

**கரிமதயோபாசுபேட்டுகள்** *(Organothiophosphates)* என்பவை (RO)3PS, [(RO)2P(S)O]−, R(RO)2PS,  போன்ற பொது மூலக்கூற்று வாய்ப்பாடுகளால் விவரிக்கப்படும் கரிமபாசுபரசு சேர்மங்களைக் குறிக்கும். கரிமபாசுபோரோதயோயேட்டுகள் என்றும் இவற்றை அழைக்கலாம். கரிமபாசுபரசு சேர்மங்களின் துணைக்குழுவாக இவை வகைப்படுத்தப்படுகின்றன. கரிமதயோபாசுபேட்டுகளில் பல தீங்குயிர்க்கொல்லிகளாகவும் சில சேர்மங்கள் மருத்துவப் பயன்பாட்டிலும் மற்றும் சில எண்ணெய் கூட்டுசேர் பொருட்களாகவும் பயன்படுகின்றன.
 

ஒலிகோநியூக்ளியோடைடு பாசுபோரோதயோயேட்டுகள் என்பவை பாசுபரசு மையத்திலுள்ள ஆக்சிசன் அணுக்களில் ஒன்று கந்தகத்தால் இடப்பெயர்ச்சி செய்யப்பட்ட ஒலிகோநியூக்ளியோடைடுகள் ஆகும். இவ்வகைச் சேர்மங்கள் மரபணு பிறழ்ச்சி சிகிச்சைக்கான அடிப்படையாகும். பாமிவிர்சன் மருந்து, ஓப்ளிமெர்சன், அலிகேபோர்சன் மற்றும் மிப்போமெர்சன் மருந்துகள் இதற்கு உதாரணமாகும்

மேலும் சில உதாரணங்கள்:
*டையசினோன்
*பெனிட்ரோதயோன்
*பென்தயோன். 

P=O இரட்டைப் பிணைப்புகளுடன் கூடிய மாறுபட்ட மருந்துகள் உருவாக்கப்பட்டன. இவை பூச்சிக் கொல்லிகளாகப் பயன்படுத்தப்பட்டன. பாசுபரோதயோயேட்டு P=S பிணைப்பு பூச்சிகளைக் குறிவைத்து நச்சுத்தன்மை கொண்ட P=O பிணைப்பாக மாற்றப்படுகிறது. 

## கட்டமைப்பும் தயாரிப்பும்

பொதுவாக நான்முகி பாசுபரசு(V) மையங்களை இவ்வகைச் சேர்மங்கள் பெற்றிருக்கும். பாரம்பரியாமாக மாலாதயோனில் விளக்கப்பட்டுள்ளபடி தயோபாசுபேட்டுகளில் P=S இரட்டைப் பிணைப்பு இணைந்திருக்க வேண்டும். தயோபாசுபேட்டுகளில் அமிபோசுட்டைன் மருந்தில் உள்ளதுபோல P-S ஒற்றைப் பிணைப்புகள் உள்ளன.
  
கருத்துருவில் அவை கனிம தயோபாசுபேட்டுகளிலிருந்து (PO4−xS) வழிப்பெறுதியாகப் பெறப்படுகின்றன. 
உண்மையில் பல கரிமதயோபாசுபேட்டுகள் இருகரிமயிருதயோபாசுபாரிக் அமிலங்களின் இடைநிலைகள் வழியாகத் தயாரிக்கப்படுகின்றன, பாசுபரசுபென் டாசல்பைடுடன் ஆல்ககால்கள் சேர்த்து சூடுபடுத்தினால்  இருகரிமயிருதயோபாசுபாரிக் அமிலம் உருவாகிறது.:

:P2S5  +  4 ROH    →  2 (RO)2PS2H  +  H2S 

டைமெத்தில் டைதயோபாசுபாரிக் அமிலம் மற்றும் டையெத்தில் டைதயோபாசுபாரிக் அமிலம் போன்றவை இம்முறையிலேயே தயாரிக்கப்படுகின்றன. டைமெத்தில் டைதயோபாசுபாரிக் அமிலம் மாலாதயோன் தயாரிப்பதற்கான முன்னோடிச் சேர்மமாகும்.  

## மேற்கோள்கள்

பகுப்பு:பாசுப்போரோதயோயேட்டுகள்
நாரா மக்கள்

**நாரா** மக்கள் கிழக்கு சூடான் பழங்குடி மக்கள் ஆவர். இவர்கள் எரித்திரியா நாட்டில் வாழ்கின்றனர். நாரா இனக்குழு மக்கள் நான்கு வகை குழுக்களாக வகைப்படுத்தப்படுகின்றனர். இவர்கள் பழமைமிக்க ஆன்மாவாதம் சார்ந்த நம்பிக்கை உடையவர்கள் ஆனால் தற்போது இஸ்லாம் மதத்தை பின்பற்றுகின்றனர். இவர்கள் தற்சார்பு வாழ்வாதார விவசாய வேலைகளை செய்கின்றனர். நாரா மக்கள் நிலோ-சகாரா மொழியான நாரா மொழியை பேசுகின்றனர்.
## மக்கள்
எரித்திரியா அரசாங்கம் நாரா மக்களே நிலோ-சகாரா மொழிக் குடும்பத்தைச் சேர்ந்த இனக்குழு மக்களில் முதன்மையான குடியிருப்புகளை அமைத்தவர்கள் என அறிவித்துள்ளது. இவர்கள் மேல் நைல்  பகுதி மற்றும் காங்கோவில் இருந்து வந்ததாக நம்பப்படுகிறது.

தற்போது நாரா மக்கள் சுமார் 1,08,000 பேர் உள்ளனர். எரித்திரியா நாட்டின் மக்கள் தொகையில் 1.5% மக்கள் இவர்களாவர். இவர்கள் பெரும்பாலும் விவசாயிகள் ஆவர். மேலும் சூடான் நாட்டு எல்லை பகுதியில் வாழ்கின்றனர்.

நாரா மக்கள் நான்கு துணை இனக்குழுக்களாக உள்ளனர் அவர்கள் ஹைகர், மொகார்ப், கொய்டா மற்றும் சன்டோரா ஆவர். இவர்கள் ஆரம்பத்தில் ஆன்மாவாதம் சார்ந்த நம்பிக்கை உடையவர்கள். பின்னர் எகிப்து ஆளுகை காலத்தில் இவர்கள் இஸ்லாம் மதத்தை தழுவினர். சிலர் கிருத்துவம் மதத்தை பின்பற்றுகின்றனர்.
## மேற்கோள்கள்

பகுப்பு:ஆப்பிரிக்க இனக்குழுக்கள்
கிழக்கு சூடானிய மொழி

**கிழக்கு சூடானிய மொழி**  நிலோ-சகாரா மொழிகள் குடும்பத்தின் ஒன்பது மொழி பிரிவுகளில் முதன்மையான பிரிவு ஆகும். கிழக்கு சூடானிய மொழி தெற்கு எகிப்து பகுதியில் இருந்து வடக்கு தான்சானியா பகுதி வரைக்கும் பரவி காணப்படுகிறது. 
நுபியன் மொழி கிழக்கு சூடானிய மொழியில் இருந்து பிறந்த ஒரு ஆப்பிரிக்க மொழி ஆகும்.
## உட்பிரிவுகள்

## மேற்கோள்கள்

பகுப்பு:நிலோ-சகாரா மொழிகள்
பிர்சா முண்டா சர்வதேச விமான நிலையம்

**பிர்சா முண்டா சர்வதேச விமான நிலையம்** (சந்தாலிகள் மொழி: ᱵᱤᱨᱥᱟᱹ ᱢᱩᱸᱰᱟᱹ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ); ( *Birsa Munda International Airport*), (IATA: **IXR**, ICAO: **VERC**), ஜார்கண்ட் மாநிலத்தின் தலைநகரான ராஞ்சி நகரைச் சேர்ந்த முதன்மை விமான நிலையம் ஆகும். இந்தியாவின் பழங்குடி சுதந்திரப் போராளி பிர்சா முண்டா பெயரால் இது பெயரிடப்பட்டுள்ளது. நகரத்தின் மையத்திலிருந்து சுமார் 5 கி.மீ. (3.1 மைல்) ஹினோவாவில் இந்த விமான நிலையம் அமைந்துள்ளது. மொத்த விமான நிலையம் 1750 ஏக்கர் பரப்பளவில் பரவியுள்ளது. [2] இந்த விமான நிலையம் ஆண்டுதோறும் 1.5 மில்லியன் பயணிகளால்ப யன்படுத்தப்படுகிறது மற்றும் இந்தியாவில் 26 வது மிகப்பெரிய விமான நிலையமாகும். [3]

## குறிப்புகள்

பகுப்பு:இந்திய வானூர்தி நிலையங்கள்
பகுப்பு:இந்திய பன்னாட்டு வானூர்தி நிலையங்கள்
பகுப்பு:ராஞ்சி மாவட்டம்
சூடான் அரேபியர்கள்

**சூடான் அரேபியர்** சூடான் நாட்டில் வசிக்கும் பெரும்பான்மை இன மக்கள் ஆவர். இவர்கள் பின்பற்றும் மதம் இஸ்லாம் மதம் ஆகும். இவர்கள் அரபு மொழி பேசுபவர்கள் ஆவர். இவர்கள் பெரும்பாலும் அரபுக்கு மாறிய நுபியன் மக்கள் ஆவர்.  இவர்கள் இரு பெரும் பிரிவுகளாக நைல் பகுதியில் தங்கள் குடியிருப்புகளை அமைத்துள்ளனர். இன்றளவும் பழங்குடி மக்கள் அரேபியர்களாக மாறி வருகின்றனர்.
## மத அடிப்படையில்

## மேற்கோள்கள்

பகுப்பு:ஆப்பிரிக்க இனக்குழுக்கள்
தர்மகர்த்தா முறை (காந்தியம்)

**தர்மகர்த்தா முறை** (*Trusteeship*) என்பது காந்தியடிகளின் ஒரு சமூக-பொருளாதார தத்துவமாகும். இதன்படி செல்வந்தர்கள் தங்கள் மிகுதியான வருமானத்தை  பொதுமக்களின் நலன்களுக்காக தர்மகர்த்தாக்களாக இருந்து செலவிட வேண்டும் என்பதாகும். காந்தியின் இந்தக் கோட்பாடானது நிலப்பிரபுக்கள், அரச குடியினர், முதலாளிகள் போன்றோருக்கு ஆதரவாக இருப்பதாக சோசலிசவாதிகளால் கண்டனம் செய்யப்பட்டு, எதிர்க்கப்பட்டது. இந்தக் கோட்பாட்டின்படி, ஏழைகளுக்கு உதவுவதற்காக தங்கள் செல்வத்தின் ஒரு பகுதியை பயன்படுத்த செல்வந்தர்கள் முன்வருவார்கள் என்று காந்தி நம்பினார். இது குறித்து காந்தியடிகளின் சொற்கள் “அறிவுள்ள ஒருவர் அதிகமாகச் சம்பாதிக்க நான் அனுமதிப்பேன்; அவருடைய ஆற்றலை நசுக்கிவிட மாட்டேன். ஆனால், ஒரு தந்தையின் சாம்பாதிக்கும் திறமையுள்ள பிள்ளைகளின் வருவாயெல்லாம் பொதுவான குடும்ப நிதிக்குப் போவதைப் போன்று ஒரு அறிவாளியின் வருமானத்தில் அதிகமிருப்பதெல்லாம் ராஜ்ஜியத்தின் நன்மைக்கு பயன்பட வேண்டும் தர்மகர்த்தாக்கள் என்ற வகையில்தான் அவர்கள் சம்பாதிக்க வேண்டும்.” காந்தி தனது ஆதரவாளர்களுடன் சிறையிலிருந்து விடுவிக்கப்பட்ட பிறகு, ஒரு எளிய நடைமுறையாக இந்த சூத்திரத்தை உருவாக்கினார். இந்த தர்மகர்த்தா சூத்திரத்தை நடைமுறைப் படுத்தும் வழி குறித்த வரைவு அறிக்கையானது காந்தியின் சக ஊழியர்களான *நாரரி பாரிக்* மற்றும் *கிஷோர்லால் மஷ்ருவாலா* ஆகியோரால் தயாரிக்கப்பட்டு, *எம். எல். தந்த்வாலாவால்* மேம்படுத்தப்பட்டது. 

## தாக்கங்கள்
காந்தியின் இந்த தர்மகர்த்தா முறையானது டாட்டா குழுமத்தின் நிறுவனரான, ஜெ. ர. தா. டாட்டாவைக், கவர்ந்தது. இந்த யோசனையின் அடிப்படையில் அவர் தனது தனி மற்றும் தொழில் வாழ்க்கையையில் வளர்த்தெடுத்தார். 

## மேலும் காண்க

* காந்தியம் 

## மேற்கோள்கள்

பகுப்பு:காந்தியம்
ஒசஹள்ளி

**ஒசஹள்ளி** (HOSAHALLI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 37 கிலோமீட்டர் தொலைவிலும், மாநிலத் தலைநகரான சென்னையில் இருந்து 292 கிலோமீட்டர் தொலைவிலும் உள்ளது. 

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
தண்டுவட நரம்பு

**தண்டுவட நரம்பு** என்பது ஒரு கலப்பு நரம்பு ஆகும். இது உடலுக்கும் தண்டுவடத்திற்கும் இடையே  இயக்கு, உணர்ச்சி மற்றும் தன்னியக்க சமிக்ஞைகளை எடுத்துச்செல்கின்றன. மனித உடலில் 31 இணை தண்டுவட நரம்புகள் முள்ளந்தண்டு வடத்திலிருந்து பக்கத்திற்கு ஒன்றாக முள்ளந்தண்டு நிரல் ஊடே வெளியேருகின்றன. தண்டுவட நரம்புகள் முள்ளந்தண்டு நிரல்லில் உள்ள எலும்களான கழுத்து முள்ளந்தண்டெலும்புகள், நெஞ்சு முள்ளந்தண்டெலும்புகள், நாரி முள்ளந்தெண்டெலும்புகள், திருவெலும்பு மற்றும் வாலெலும்பு என அவைகளின் பெயர்களினாலேயை அழைக்கப்படுகிறது. இவைகள் முறையே 8 இணை **[[கழுத்து தண்டுவட நரம்புகள்]]**, 12 இணை **[[நெஞ்சு தண்டுவட நரம்புகள்]]**, 5 இணை **[[நாரி தண்டுவட நரம்புகள்]]**, 5 இணை **[[திருவெலும்பு தண்டுவட நரம்புகள்]]** மற்றும் 1 இணை **[[வாலெலும்பு தண்டுவட நரம்பு]]** ஆகும். தண்டுவட நரம்புகள் புற நரம்பு மண்டலத்தின் பகுதிகள் ஆகும்.
## அமைப்பு

அணைத்து தண்டுவட நரம்புகளும் கலப்பு நரம்புகள் ஆகும். தண்டுவட நரம்பு வயிற்றுப்புற நரம்பு வேர் மற்றும் முதுகுப்புற நரம்பு வேர் இணைவதன் மூலம் உருவாகிறது. முதுகுப்புற நரம்பு வேர் உட்காவும் நரம்பு இழைகளையும் வயிற்றுப்புற நரம்பு வேர் வெளிக்காவும் நரம்பு இழைகளையும் கொண்டது.  எனவே தண்டுவட நரம்புகள் உடலுக்கும் முள்ளந்தண்டு வடத்திற்கும் இடையே சமிக்ஞைகளை கடத்துகிறது. தண்டுவட நரம்புகள் முள்ளந்தண்டு வடத்திலிருந்து அடுத்தடுத்த முள்ளந்தண்டு எலும்புகள் உருவாக்கும் துளை வழியே வெளியேறுகிறது. ஆனால் முதல் இணை தண்டுவட நரம்புகள் **[[முதலாவது கழுத்து தண்டுவட நரம்பு|சி1]]** பிடர் எலும்புக்கும் மற்றும் அட்லசுக்கும் இடையேயுள்ள துளை வழியாக வெளியேறுகிறது.

முள்ளந்தண்டு நிரலின் வெளியே தண்டுவட நரம்புகள் இரு கிளைகளாக பிரிகின்றன அவைகள் முறையை முதுகுப்புற கிளை மற்றும் வயிற்றுப்புற கிளை ஆகும். முதுகுப்புற கிளை உடலின் பின்புறத்திற்கு இயக்கு விசை, உணர்வு, தானியக்கு சமிக்ஞைகளை கடத்துகிறது. வயிற்றுப்புற கிளை உடலின் முன்புறம், கை மற்றும் கால் பகுதிகளுக்கு இயக்கு விசை, உணர்வு, தானியக்கு சமிக்ஞைகளை கடத்துகிறது.

சில வயிற்றுப்புற கிளை தண்டுவட நரம்புகள் அடுத்தடுத்த வயிற்றுப்புற கிளைகளுடன் சேர்ந்து தண்டுவட நரம்பு பின்னலகளை உருவாக்கி ஒன்றாக உடல் பாகங்களை கட்டுப்படுத்துகின்றன.
### முக்கிய தண்டுவட நரம்பு பின்னல்கள்
மனித உடலில் உள்ள சில தண்டுவட நரம்பு பின்னல்கள் முறையே கழுத்து, மேற்கை, நாரி மற்றும் திருவெலும்பு தண்டுவட நரம்பு பின்னல் ஆகும்.

## படங்கள்

 File:Cervical vertebra english.png|கழுத்து எலும்பு
 File:Medulla spinalis - Section - English.svg|முள்ளந்தண்டு வடம்

 File:Gray675.png|தண்டுவட நரம்பு
 File:Gray759.png|உட்காவும் நரம்பு
 File:Gray770-en.svg|முள்ளந்தண்டு வடம்
 File:Gray796.png|முள்ளந்தண்டு வடம்
 File:Gray799.svg|தண்டுவட நரம்பு


## மேற்கோள்கள்

பகுப்பு:தண்டுவட நரம்புகள்
நிலோ-சகாரா மொழிகள்

**நிலோ-சகாரா மொழிகள்**  என்பவை ஆபிரிக்கா கண்டத்தை சார்ந்த 50-60 மில்லியன் மக்கள் பேசும் ஆப்பிரிக்க மொழிக் குடும்பம் ஆகும். குறிப்பாக சாரி ஆறு மற்றும் நைல் நதி பகுதி மேலும் வரலாற்று ரீதியாக நுபியா பகுதிகள் உட்பட வெள்ளை நைல் மற்றும் நீல நைல் நதிகள் இணையும் இடத்தில் இருந்து வடக்கு ஆப்பிரிக்கா முதலிய 17 நாடுகள் முழுவதும் பரவி காணப்படுகிறது. அவைகள் முறையே மேற்கே அல்ஜீரியா முதல்  பெனின் வரையிலும், மத்தியில் லிபியா முதல் காங்கோ வரையிலும் மற்றும் கிழக்கே எகிப்து முதல் தான்சானியா வரையிலும் இம் மொழி பரவியுள்ளது.

## மேற்கோள்கள்

பகுப்பு:நிலோ-சகாரா மொழிகள்
பகுப்பு:ஆப்பிரிக்க மொழிகள்
போனி புயல்

**அதி தீவிரப் புயல் போனி** (; ; )  என்பது இந்திய மாநிலங்களான ஒடிசா, மேற்கு வங்கம் ஆகியவற்றிலும் வங்காளதேசம் நாட்டிலும் பாதிப்புகளை ஏற்படுத்திய அதி தீவிரப் புயலைக் குறிக்கும்.

## முன்னெச்சரிக்கை நடவடிக்கைகள்
புயலின் தாக்குதலை எதிர்கொள்ளும் வகையில் விசாகப்பட்டிணத்திலும் ஒடிசா கடற்கரைப் பகுதியிலும் இந்தியக் கடற்படை தமது கப்பல்களை பணியில் ஈடுபடுத்தியது.

## பாதிப்புகள்
புயல் பாதிப்புகளால் 57 பேர் உயிரிழந்தனர். இந்தியாவின் ஒடிசாவில் 35 பேரும், உத்திரப் பிரதேசத்தில் 8 பேரும், வங்கதேசத்தில் 14 பேரும் உயிரிழந்தனர்.

## மேற்கோள்கள்

பகுப்பு:2019 நிகழ்வுகள்
பகுப்பு:இந்தியாவில் சூறாவளிகள்
பகுப்பு:2019 இல் இந்தியா
முதுகுப்புற நரம்பு வேர்

**முதுகுப்புற நரம்பு வேர்** (அல்லது **பின்புற நரம்பு வேர்**) என்பது தண்டுவட நரம்புகளை உருவாக்கும் முள்ளந்தண்டு வடத்திலிருந்து வரும் இரு நரம்பு வேர்களில் ஒன்று. முள்ளந்தண்டு வடத்திலிருந்து வரும் பின்புற நரம்பு வேர் முதுகுப்புற நரம்பு வேர் திரள்களுடன் இணைகிறது. பின் அங்கிருந்து முன்புற நரம்பு வேருடன் இணைந்து தண்டுவட நரம்பை உருவாக்குகிறது. பின்புற நரம்பு வேர் உட்காவும் நரம்பு மூலம் உணர்வுகளை சமிக்ஞைகளாக தண்டுவடத்திற்கு எடுத்துச்செல்கிறது.

## படங்கள்

 File:Cervical vertebra english.png|கழுத்து எலும்பு
 File:Medulla spinalis - Section - English.svg|முள்ளந்தண்டு வடம்

 File:Gray675.png|தண்டுவட நரம்பு
 File:Gray759.png|உட்காவும் நரம்பு
 File:Gray770-en.svg|முள்ளந்தண்டு வடம்
 File:Gray796.png|முள்ளந்தண்டு வடம்
 File:Gray799.svg|தண்டுவட நரம்பு

## மேற்கோள்கள்

பகுப்பு:தண்டுவட நரம்புகள்
வயிற்றுப்புற நரம்பு வேர்

உடற்கூறியல் மற்றும் நரம்பியல்களின் படி **வயிற்றுப்புற நரம்பு வேர்** அல்லது **முன்புற நரம்பு வேர்** தண்டுவட நரம்புகளின் வெளிக்காவும் நரம்பு இழைகளைக் கொண்ட நரம்பு வேர் ஆகும். இது கட்டளை சமிக்ஞைகளை தண்டுவடத்திலிருந்து கொண்டுவருகிறது. முன்புற நரம்பு வேர் முதுகுப்புற நரம்பு வேருடன் இணைந்து கலப்பு நரம்புகளான தண்டுவட நரம்புகளை உருவாக்குகிறது.

## படங்கள்

 File:Cervical vertebra english.png|கழுத்து எலும்பு
 File:Medulla spinalis - Section - English.svg|முள்ளந்தண்டு வடம்

 File:Gray675.png|தண்டுவட நரம்பு
 File:Gray759.png|உட்காவும் நரம்பு
 File:Gray770-en.svg|முள்ளந்தண்டு வடம்
 File:Gray796.png|முள்ளந்தண்டு வடம்
 File:Gray799.svg|தண்டுவட நரம்பு


## மேற்கோள்கள்

பகுப்பு:தண்டுவட நரம்புகள்
தண்டுவட நரம்புத் திரள்

**முதுகுப்புற நரம்பு வேர் திரள்** (அல்லது **தண்டுவட நரம்புத் திரள்** மற்றும் **பின்புற நரம்பு வேர் திரள்**) என்பது நரம்பணுக்கள் திரளாக அமைந்த ஒரு தொகுப்பு ஆகும். இது பின்புற நரம்பு வேரைத் தொடர்ந்து முன்புற நரம்பு வேருடன் இணைந்து தண்டுவட நரம்புகளை உருவாக்குகிறது.  இது பல உணர்வு நரம்பணுக்களால் ஆண திரள் ஆகும். எனவே இவை முதல் வரிசை நரம்பணுக்கள் எனப்படுகிறது.
## அமைப்பு
இந்த நரம்புத் திரள் முள்ளந்தண்டு நிரல்களின் அடுத்தடுத்த எலும்புகளால் உருவாக்கப்பட்ட துளைக்குள் அமைந்துள்ளது. நரம்புத் திரள் உடலில் ஏற்படும் வலி முதலிய உணர்வுகளை பின்புற நரம்பு வேர் மூலம் தண்டுவடத்திற்கு கடத்துகிறது.
## படங்கள்

 File:Cervical vertebra english.png|கழுத்து எலும்பு
 File:Medulla spinalis - Section - English.svg|முள்ளந்தண்டு வடம்

 File:Gray675.png|தண்டுவட நரம்பு
 File:Gray759.png|உட்காவும் நரம்பு
 File:Gray770-en.svg|முள்ளந்தண்டு வடம்
 File:Gray796.png|முள்ளந்தண்டு வடம்
 File:Gray799.svg|தண்டுவட நரம்பு

## மேற்கோள்கள்

பகுப்பு:தண்டுவட நரம்புகள்
முதுகுப்புற கிளை

**முதுகுப்புற கிளை** (அல்லது **பின்புற கிளை**) (இலத்தீன்-**Dorsal ramus**)  தண்டுவட நரம்புகளின் முதன்மை கிளைகளில் பின்புற கிளையாகும். தண்டுவட நரம்புகளின் இரு முதன்மை பிரிவகள் முதுகுப்புற கிளை மற்றும் வயிற்றுப்புற கிளை ஆகும். தண்டுவட நரம்பின் முதுகுப்புற கிளை உடலின் பின்புற பகுதிக்கு (தோல் மற்றும் தசைகள்) நரம்புகளை வழங்குகிறது.
## அமைப்பு
பின்புற மற்றும் வயிற்றுப்புற நரம்பு வேர் இணைந்து உருவான தண்டுவட நரம்புகள் இரு முதன்மை பிரிவுகளாக பிரிகிறது. இதில் பின்புற முதன்மை பிரிவான முதுகுப்புற கிளை உலலின் பின்புறப் பகுதியில் தோல், தசைகளுக்கு நரம்புகளை வழங்குகிறது. எனவே உடலின் பின்புற பகுதியின் உடல உணர்வுகள் மற்றும் உடல இயக்கு விசைகளை கட்டுப்படுத்துகிறது. தண்டுவட நரம்பு மற்றும் அதன் இரு முதன்மை பிரிவுகள் இரண்டும் கலப்பு நரம்புகள் ஆகும்.

## மேற்கோள்கள்

பகுப்பு:தண்டுவட நரம்புகள்
மணி திருநாவுக்கரசு முதலியார்

**மணி சு. திருநாவுக்கரசு முதலியார்** (1888 - 1931) தமிழறிஞரும், நூலாசிரியரும் ஆவார்.

இவர் செங்கல்பட்டு மாவட்டம், மணிமங்கலம் என்னும் ஊரைச் சேர்ந்தவர். சுந்தர முதலியார் என்பவரின் புதல்வர். இவர் பூவை கல்யாணசுந்தர முதலியார், மறைமலை அடிகள் ஆகியோரின் மாணாக்கர். கணக்குப்பிள்ளையாகப் பணியாற்றத் தொடங்கிய இவர் பின்னர் பச்சையப்பன் கல்லூரியில் தமிழ்ப் பேராசிரியரானார்.

செந்தமிழ்ச் செல்வி, தமிழரசு ஆகிய இதழ்களின் ஆசிரியராகப் பணியாற்றினார். தமிழர் சங்கம் என்ற அமைப்பைத் தோற்றுவித்தார்.

## நூல்கள்
* பாவலர் ஆற்றுப் படை
* அறநெறி விளக்கம்
* புலவர் கதை
* திருக்கண்ணப்பன்
* குமணன்
* இராசராசன்
* சண்பகவல்லி
* செந்தமிழ் வாசகம்

## தொகுப்பு நூல்கள்
* பாமணிக் கோவை
* உரைமணிக் கோவை

## மேற்கோள்கள்

பகுப்பு:1888 பிறப்புகள்
பகுப்பு:1931 இறப்புகள்
பகுப்பு:தமிழ்நாட்டுத் தமிழறிஞர்கள்
பகுப்பு:தமிழக எழுத்தாளர்கள்
பகுப்பு:செங்கல்பட்டு மாவட்ட மக்கள்
பகுப்பு:தமிழ் சிறுவர் இலக்கிய எழுத்தாளர்கள்
பகுப்பு:தமிழ்ப் பேராசிரியர்கள்
பகுப்பு:தமிழ் இதழியலாளர்கள்